ΓΡΑΠΤΗ ΕΡΩΤΗΣΗ E-2976/02

υποβολή: Olivier Dupuis (NI) προς την Επιτροπή

(22 Οκτωβρίου 2002)

Θέμα: Οι απάνθρωπες συνθήκες κράτησης του κ. Latsamy Khamphoui και του κ. Feng Sackchittaphong

Ο κ. Latsamy Khamphoui, πρώηνπουργός της Λαϊκής Δημοκρατίας του Λάος (RDPL), και ο κ. Feng Sackchittaphong, πρώην αξιωματούχος του Υπουργείου Δικαιοσύνης, κρατούνται από το 1990 στο στρατόπεδο καταναγκαστικών έργων αριθμός 7, στην επαρχία Houaphanhs του Λάος. Οι δύο αντιφρονούντες — καθώς και άλλος ένας πρώηνπουργός, ο κ. Thongsouk Saysangkhi, που πέθανε στο ίδιο στρατόπεδο τον Φεβρουάριο του 1998 μετά από βασανιστήρια, στερήσεις και χωρίς ιατρική περίθαλψη — έχουν καταδικαστεί σε 14 χρόνια φυλάκισης επειδή κατηγορήθηκαν ότι αποτελούσαν απειλή για την ασφάλεια του κράτους σε μία παρωδία δίκης όπου δεν είχαν κανπεράσπιση. Είχαν απευθύνει ανοιχτές επιστολές στους αρχηγούς του μοναδικού κόμματος καταγγέλλοντας το ολοκληρωτικό καθεστώς, ζητώνας την εφαρμογή ενός πολυκομματικού συστήματος διακυβέρνησης και δημοκρατικές μεταρρυθμίσεις με σκοπό τον τερματισμό της κοινωνικής αδικίας και της διαφθοράς της εξουσίας. Οι κ.κ. Latsamy Khamphoui και Feng Sackchittaphong, άνω των 60 ετών, και οι δύο σοβαρά άρρωστοι, με περιορισμένη όραση, με προβλήματα στα νεφρά και στους πνεύμονες, μετά βίας μπορούν να περπατήσουν και ζουν απομονωμένοι σεπόγεια φυλακή απ' όπου μπορούν να βγαίνουν μόνο μία φορά την εβδομάδα. Απαγορεύεται στις οικογένειές τους να τους στείλουν φάρμακα και μόνο τρεις φορές μπόρεσαν να τους επισκεφθούν τα τελευταία 12 χρόνια που είναι φυλακισμένοι. Η Unesco προέβη στις 30 του περασμένου Μαΐου σε δημόσια έκκληση για την απελευθέρωση του κ. Latsamy Khamphoui.

Μπορεί η Επιτροπή να αναφέρει ποιες συγκεκριμένες πρωτοβουλίες έχει λάβει ή σκοπεύει να λάβει για ναποχρεώσει τις αρχές της Vientiane να απελευθερώσουν χωρίς όρους τους κ.κ. Latsamy Khamphoui και Feng Sackchittaphong; Μπορεί να αναφέρει επίσης ποια ήταν η απάντηση των αρχών του Λάος στα διαβήματα για την απελευθέρωση των επικεφαλής της διαδήλωσης της 26ης Οκτωβρίου 1999 κ.κ. Thongpaseuth Keuakoun, Sengaloun Phengphanh, Bouavanh Chanmanivong, Khamphouvieng Sisa-At και Keochay; Γενικότερα μπορεί να αναφέρει ποια μέτρα σκοπεύει να λάβει για ναποχρεώσει τις αρχές της χώρας αυτής να προβούν σε σοβαρές μεταρρυθμίσεις με στόχο την εγκαθίδρυση της δημοκρατίας και του κράτους δικαίου στο Λάος·

Απάντηση του κ. Patten εξ ονόματος της Επιτροπής

(14 Νοεμβρίου 2002)

Όπως αναφέρθηκε ήδη στην απάντηση του κ. Cappato(1) εξ ονόματος της Επιτροπής στις γραπτές ερωτήσεις P-3175/01 και P-0019/02, η Επιτροπή έχει τη δυνατότητα να θέτει θέματα ανθρώπινων δικαιωμάτων στην κυβέρνηση της Λαϊκής Δημοκρατίας του Λάος (ΛΔΛ) σε διμερείς συναντήσεις και κατά τη συμμετοχή σε πολιτικά διαβήματα της Ένωσης σε συμφωνία με τα κράτη μέλη.

Το θέμα της σύλληψης και της εξαφάνισης των πέντε πρωταγωνιστών του κινήματος της 26ης Οκτωβρίου 1999 τέθηκε μέσω αυτής της οδού. Δυστυχώς, ήταν αδύνατον έως σήμερα να λάβουμε σαφείς πληροφορίες από την κυβέρνηση σχετικά με τους πέντε αγνοούμενους στο Λάος.

Όσον αφορά τη συνεχιζόμενη κράτηση των πρώην κρατικώνπαλλήλων, κ.κ. Latsamy Khampoui και Feng Sackchittaphong, αμφότεροι πολιτικοί κρατούμενοι, τόσο η Επιτροπή όσο και τα κράτη μέλη έχουν επανειλημμένως ζητήσει από την κυβέρνηση της ΛΔΛ να τους απελευθερώσει για ανθρωπιστικούς λόγους.

Καθώς οι προσπάθειες αυτές δεν έχουν καταλήξει σε θετικό αποτέλεσμα, η Επιτροπή θα συνεχίσει να θέτει τα ζητήματα αυτά μέσω όλων των δυνατών οδών.

(1) ΕΕ C 160 E της 4.7.2002.